মুম্বাইত অনুষ্ঠিত হবলগীয়া চতুৰ্থ সংখ্যক ডিআইডি লিটিল মাষ্টাৰ্ছৰ মেগা অডিশ্যনলৈ নিৰ্বাচিত হৈছে অসমৰ এগৰাকী প্ৰতিভাৱান নৃত্যশিল্পী। এই কণমানি নৃত্যশিল্পীগৰাকী হৈছে কোকৰাঝাৰ চহৰৰ হাদানপাৰাৰ নিবাসী বাবুল ব্ৰহ্ম আৰু নিশা ব্ৰহ্মৰ ১১ বছৰীয়া জীয়ৰী গৌৰী ব্ৰহ্ম।
উল্লেখ্য যে নিৰ্বাচিত হোৱা গৌৰী ব্ৰহ্মই বিগত কিছু বছৰৰ পৰা হেমপ্ৰভা ইলাৰী আৰু মনো বসুমতাৰীৰ তত্বাৱধানত নৃত্যৰ প্ৰশিক্ষণ গ্ৰহন কৰি আহিছে।
এইগৰাকী প্ৰতিভাৱান নৃত্যশিল্পী প্ৰতিযোগিতাত অংশগ্ৰহনৰ বাবে নিৰ্বাচিত হোৱা খবৰে কোকৰাঝাৰ চহৰলৈ আনন্দৰ বন্যা বোৱা পৰিলক্ষিত হৈছে। আনহাতে জীয়ৰীৰ এই সাফল্যত পিতৃ-মাতৃৰ লগতে পৰিয়ালৰ লোকেও যথেষ্ট পৰিমানে উৎসাহিত হৈ পৰিছে। গৌৰীয়ে প্ৰতিযোগিতাখনৰ মেগা অডিশ্যনত সৰ্বোচ্চ উজাৰি প্ৰদৰ্শন কৰিব বুলিও বিশ্বাসী পৰিয়ালৰ লোক।
আনহাতে বিটিচি প্ৰশাসনে এককালীন সহায় হিচাপে নৃত্য প্ৰশিক্ষক দুগৰাকীকো ২৫ হেজাৰকৈ টকা প্ৰদান কৰে।
বিটিচি প্ৰশাসনৰ তৰফৰ পৰা সংবাদ মাধ্যমক কয় যে কোকৰাঝাৰৰ প্ৰতিভাসম্পন্ন সকলো লোককে বিটিচি প্ৰশাসনে সহায় তথা উদগণি জনাই আহিছে আৰু মানৱ সম্পদ গঢ়াৰ ক্ষেত্ৰত বিটিচি প্ৰশাসনে কোনো ধৰণৰ ক্ৰুটি নকৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
